ai4bharat/Pralekha huggingface dataset:
माहिती आणि प्रसारण मंत्रालय
आव्हानात्मक काळातही मुक्तीची ठिणगी पेटती ठेवण्याची आवश्यकता - 52 व्या इफ्फीमध्ये दिग्दर्शक वाक्लॅव काद्रंका यांचे मनोगत
‘सेव्हिंग वन हू वॉज डेड’ - आशेचा प्रकाश किरण दाखवणारा चित्रपट
पणजी, 26 नोव्हेंबर 2021
आयुष्यात सर्वात कठीण परिस्थितीतून आणि आव्हानात्मक काळातून जात असतानाही आपण आशा सोडू नये आणि मनामध्ये मुक्तीची ठिणगी पेटती ठेवली पाहिजे, असे मनोगत 52 व्या इफ्फीच्या निमित्ताने आज आयोजित करण्यात आलेल्या पत्रकार परिषदेत दिग्दर्शक वाक्लॅव काद्रंका यांनी व्यक्त केले. आपला चित्रपट आशेचा प्रकाश किरण दाखवणारा असल्याचे त्यांनी सांगितले.
चित्रपटाविषयी काद्रंका पत्रकारांना म्हणाले, हा चित्रपट आपल्याला आलेल्या व्यक्तिगत अनुभवावर आधारित आहे. ‘‘माझ्या वडिलांना पक्षाघात झाला आणि ते कोमात गेले. डॉक्टरांनाही ते वाचतील अशी आशा नव्हती. तरीही माझी आई आणि मी सगळी परिस्थिती सामान्य होईल, अशी आशा मनाशी बाळगून प्रयत्न करीत होतो, ’’ असे यावेळी दिग्दर्शकांनी सांगितले.
ते पुढे म्हणाले, हा काही उपचार सुचवणारा चित्रपट नाही, तर सकारात्मक दृष्टिकोन ठेवल्यामुळे मला जो अनुभव आला, त्यावर आधारित चित्रपट आहे.
‘‘आम्ही कोमातल्या वडीलांशी बोलत होतो. विशेष म्हणजे आम्ही सांगितलेला प्रत्येक शब्द त्यांनी ऐकला होता. त्यांना आमच्या भावना बरोबर समजत होत्या. आणि ते जसजसे बरे होऊ लागले, तसतसे त्यांनी आमच्याबरोबर या गोष्टी सामायिक केल्या. आमच्यासाठी हा अत्यंत आनंदाचा क्षण होता’’ असे दिग्दर्शकाने नमूद केले.
प्रेक्षकांनी या चित्रपटाचे कसे स्वागत केले, याविषयी बोलताना ते म्हणाले, अनेक लोकांनाही असा सकारात्मक दृष्टिकोन ठेवल्यामुळे चांगले अनुभव आले आहेत. त्यांनी तर आपल्याशी प्रत्यक्ष संपर्क साधून आपले अनुभव सांगितले. त्यांचे अनुभव ऐकणे म्हणजे खूप चांगली अनुभूती होती.
‘‘सेव्हिंग वन हू वॉज डेड’‘ 
दिग्दर्शकाविषयी माहिती - वाक्लॅव काद्रंका हे झेक चित्रपट निर्माता आहेत. ‘एफएएमयू’ मधून पदवी घेतल्यानंतर त्यांनी ‘एटी लेटर्स’  हा पूर्ण लांबीचा चित्रपट केला. कम्युनिस्ट राजवटीतून स्थलांतर करताना, आपल्या आईने आपल्या वडिलांना जी पत्रे लिहिली, त्या पत्रांवर आधारित या चित्रपटाची निर्मिती करण्यात आली होती.
या चित्रपटाची कार्लोवाय वॅरी आंतरराष्ट्रीय चित्रपट महोत्सव, 2021 मध्ये निवड झाली आहे तसेच सेव्हिल युरोपियन चित्रपट महोत्सव 2021साठीही निवड करण्यात आली आहे.Jaydevi PS/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
पंतप्रधान कार्यालय
जपानच्या संरक्षणमंत्र्यांनी घेतली पंतप्रधानांची भेट
नवी दिल्ली, 20 ऑगस्ट 2018
जपानचे संरक्षणमंत्री इत्सुनोरी ओनडेरा यांनी आज पंतप्रधान नरेंद्र मोदी यांची भेट घेतली.
पंतप्रधान म्हणून कार्यभार स्वीकारण्यापूर्वीपासून जपानसमवेत असलेल्या दीर्घ स्नेहाचे त्यांनी स्मरण केले. भारत आणि जपान यांच्यात अलिकडच्या वर्षात विशेष धोरणात्मक आणि जागतिक भागीदारी विस्तारत असल्याबद्दल पंतप्रधानांनी स्वागत केले.
संरक्षण सहकार्य हा भारत आणि जपान यांच्यातल्या सहकार्याचा मुख्य स्तंभ असल्याचे पंतप्रधानांनी सांगितले. भारत आणि जपान यांच्या लष्करातले संबंध तसेच दोन्ही देशातल्या विविध संवाद यंत्रणा दृढ होत असल्याबद्दल पंतप्रधानांनी त्याचे स्वागत केले. उभय देशात संरक्षण तंत्रज्ञान सहकार्यात प्रगती होत असल्याबद्दल पंतप्रधानांनी प्रशंसा केली.
जपानचे पंतप्रधान शिंजो आबे यांच्या गेल्या वर्षीच्या भारत भेटीचे पंतप्रधानांनी स्मरण केले. यावर्षीच्या जपान भेटीसाठी आपण उत्सुक असल्याचे पंतप्रधानांनी सांगितले.
B.Gokhale/N.Chitale/P.Kor
(Visitor Counter : 95
पंतप्रधान कार्यालय
ओंके ओबव्वा यांच्या जयंतीनिमित्त पंतप्रधानांनी अर्पण केली आदरांजली
पंतप्रधान नरेंद्र मोदी यांनी, महान कन्नड महिला योद्ध्या ओंके ओबव्वा यांच्या जयंतीनिमित्त त्यांना आदरांजली अर्पण केली आहे. आपल्या नारी शक्तीचे प्रतिक म्हणून ओंके ओबव्वा आपल्याला प्रेरणा देतात असे पंतप्रधानांनी म्हटले आहे.
धैर्यवान ओंके ओबव्वा यांच्या जयंतीच्या विशेष प्रसंगी त्यांना नमन.आपले लोक आणि संस्कृती यांच्या रक्षणासाठी त्यांनी ज्या साहसाने कडवा प्रतिकार केला तो सदैव स्मरणात राहील.नारी शक्तीचे प्रतिक म्हणून त्या आपल्याला स्फूर्ती देत राहतील, असे पंतप्रधानांनी ट्वीटरवर म्हटले आहे.
“ವೀರವನಿತೆ ಒನಕೆ ಓಬವ್ವ ಜಯಂತಿಯ ವಿಶೇಷ ಸಂದರ್ಭದಲ್ಲಿ ಅವರಿಗೆ ನಮನ ಸಲ್ಲಿಸುತ್ತೇನೆ. ತನ್ನ ಜನರು ಮತ್ತು ಸಂಸ್ಕೃತಿಯನ್ನು ರಕ್ಷಿಸಲು ಅವರು ತೋರಿದ ಧೈರ್ಯವನ್ನು ಎಂದಿಗೂ ಯಾರೊಬ್ಬರೂ ಮರೆಯಲು ಸಾಧ್ಯವಿಲ್ಲ. ಅವರು ನಮ್ಮ ನಾರಿ ಶಕ್ತಿಯ ಪ್ರತೀಕವಾಗಿ ನಮಗೆ ಸ್ಫೂರ್ತಿ ನೀಡುತ್ತಾರೆ.”
इलेक्ट्रॉनिक्स आणि माहिती तंत्रज्ञान मंत्रालय
डिजिटल साक्षरतेला चालना
नवी दिल्ली, 23 डिसेंबर 2022
आपल्या नागरिकांच्या हितासाठी आणि त्यांच्या आयुष्यात परिवर्तन व्हावे यासाठी तंत्रज्ञान आत्मसात करून गेल्या 7 वर्षांत भारत एक प्रभावी राष्ट्र बनले आहे. हे लक्षात घेऊन सरकार देशभरातील विशेषत: ग्रामीण भागातील नागरिकांना डिजिटल साक्षर करण्यावर भर देत आहे. या अनुषंगाने सरकारने खालीलप्रमाणे विविध पावले उचलली आहेत.
- 2014 ते 2016 या वर्षांमध्ये, भारत सरकारने "राष्ट्रीय डिजिटल साक्षरता अभियान " आणि "डिजिटल साक्षरता अभियान " या दोन योजनांची अंमलबजावणी केली. यात ग्रामीण भारतासह देशभरातल्या 52.50 लाख व्यक्तींना  डिजिटल साक्षर करण्याचे एकत्रित उद्दिष्ट ठेवण्यात आले होते. या दोन योजनांतर्गत एकूण 53.67 लाख लाभार्थ्यांना प्रशिक्षण देण्यात आले, त्यापैकी सुमारे 42% उमेदवार हे ग्रामीण भारतातील होते. या दोन्ही योजना आता बंद करण्यात आल्या आहेत.
- सन 2017 मध्ये भारतात डिजिटल साक्षरता आणण्यासाठी सरकारने 'प्रधानमंत्री ग्रामीण डिजिटल साक्षरता अभियान ' नावाची योजना मंजूर केली. देशभरातील 6 कोटी ग्रामीण कुटुंबांना  त्याचा लाभ देण्याचे उद्दिष्ट होते. आतापर्यंत एकूण 6.62 कोटींहून अधिक उमेदवारांची नोंदणी झाली आहे आणि 5.68 कोटी प्रशिक्षित झाले आहेत, त्यापैकी 4.22 कोटी उमेदवारांना या योजनेंतर्गत अधिकृतपणे प्रमाणपत्र देण्यात आले आहे.
माहिती तंत्रज्ञानाची उत्तम जाण असलेल्या अनेक तरुण, प्रतिभावान तरुणांनी पंचायत स्तरावर ग्रामस्तरीय उद्योजक  म्हणून सामायिक सेवा केंद्रे  स्थापन केली आहेत. या योजनेच्या मार्गदर्शक तत्त्वांनुसार पात्रता निकष पूर्ण करणार्या सीएससीना ग्रामीण भागातल्या लोकांना डिजिटली साक्षर करण्यासाठी मान्यता देण्यात आली आहे. जे तरुण या योजने अंतर्गत प्रशिक्षक होण्यासाठीचे पात्रता निकष पूर्ण करतात त्यांना डिजिटल साक्षरता प्रशिक्षण देण्यासाठी ग्रामस्तरीय व्यावसायिकां द्वारे नियुक्त केले जाते. याशिवाय या योजनेंतर्गत प्रशिक्षित लाभार्थी, त्यांच्या कुटुंबातील सदस्यांना आणि मित्रांना डिजिटल साक्षर होण्यासाठी मदत करत आहेत.
इलेक्ट्रॉनिक्स आणि माहिती तंत्रज्ञान राज्यमंत्री राजीव चंद्रशेखर यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Kakade/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 159
पंतप्रधान कार्यालय
भारत्तोलनात पुरुषांच्या 94 किलो वजनी गटातल्या कांस्य पदक विजेत्या विकास ठाकूरचे पंतप्रधानांकडून अभिनंदन
नवी दिल्ली, 8 एप्रिल 2018
राष्ट्रकुल क्रीडा स्पर्धेतल्या कांस्य पदक विजेत्या विकास ठाकूरचे, पंतप्रधान नरेंद्र मोदी यांनी अभिनंदन केले आहे.
भारत्तोलकांच्या कामगिरीमुळे आणखी झळाळी मिळाली आहे, आपल्या भारत्तोलकांचे आभार. पुरुषांच्या 94 किलो वजनी गटात कांस्य पदक पटकवल्याबद्दल विकास ठाकूरचे अभिनंदन. आपल्या कामगिरीमुळे सर्व भारतीयांच्या चेहऱ्यावर आनंद पसरल्याचे पंतप्रधानांनी म्हटले आहे.
NS/NC/PK
(Visitor Counter : 52
दूरसंचार आणि माहिती तंत्रज्ञान मंत्रालय
स्पेक्ट्रमच्या 700 मेगाहर्ट्झ, 800 मेगाहर्ट्झ, 900 मेगाहर्ट्झ, 1800 मेगाहर्ट्ज, 2100 मेगाहर्ट्झ, 2300 मेगाहर्ट्झ आणि 2500 मेगाहर्ट्झ बँडमध्ये लिलावासाठी अर्जदारांना आमंत्रित करण्याबाबत दूरसंचार विभागाची सूचना
दूरसंचार विभागाने आज 700 मेगाहर्ट्झ, 800 मेगाहर्ट्झ, 900 मेगाहर्ट्झ, 1800 मेगाहर्ट्ज, 2100 मेगाहर्ट्झ, 2300 मेगाहर्ट्झ आणि 2500 मेगाहर्ट्झ स्पेक्ट्रम लिलाव करण्यासाठी अर्ज सादर करण्याची सूचना  केली आहे. एनआयएची मुख्य वैशिष्ट्ये अशीः
● लिलाव झालेल्या स्पेक्ट्रमची वैधता 20 वर्षे असेल.
● यशस्वी बोली लावणाऱ्यांसाठी हप्त्यांमध्ये पैसे भरण्याचा पर्याय आहे.
● लिलाव स्वरुप इ-लिलावाचे असून लिलावाच्या एकाच वेळी अनेक फेऱ्या होतील.
● एनआयएमध्ये राखीव किंमत, पूर्व-पात्रता अटी, बयाणा , लिलाव नियम इत्यादींचा तपशील आहे.
● लिलावात भाग घेण्यासाठी अर्ज सादर करण्याची शेवटची तारीख 5-2-2021 आहे.
● लिलाव 01-03-2021 रोजी सुरू होणार असून तो ऑनलाईन घेण्यात येईल.
अर्ज सादर करण्याच्या विस्तृत माहितीसाठी येथे क्लिक करा.
M.Chopade/V.Joshi/P.Kor
मंत्रिमंडळ
भारत आणि स्वीडन यांच्यात सागरी प्रवास प्रमाणपत्रांच्या मान्यतेबाबतच्या प्रत्यक्ष कराराला केंद्रीय मंत्रिमंडळाची पूर्वलक्षी प्रभावाने मान्यता
नवी दिल्ली, 24 डिसेंबर 2019
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने सागरी प्रवास 1978 साठी प्रशिक्षण आणि प्रमाणपत्र आणि वेळ नोंदणीच्या आंतरराष्ट्रीय मानदंडांच्या आंतरराष्ट्रीय नियमावलीच्या नियमन I / 10 च्या अनुषंगाने सागरी प्रवास प्रमाण पत्रांना मान्यता देण्याबाबत भारत आणि स्वीडन यांच्यात झालेल्या करारास पूर्वलक्षी प्रभावाने मान्यता दिली आहे.
या करारामुळे उभय देशांच्या सरकारांनी नाविकांसाठी जारी केलेल्या सागरी शिक्षण आणि प्रशिक्षण, दक्षता प्रमाणपत्र, मान्यता आणि कागदपत्र तसेच वैद्यकीय दाखला आणि व्यवस्थापनामध्ये उभय देशांदरम्यान झालेल्या एसटीसीडब्लू कराराच्या 1/10 च्या नियमांच्या तरतुदीनुसार आणि सहकार्यानुसार होणार.
या कराराचा फायदा दोन्ही देशांना होईल, कारण स्वीडनच्या मालकीची जहाजे आहेत तर भारत खलाशी पुरवठादार देश आहे.
S.Tupe/S.Mhatre/P.Malandkar
(Visitor Counter : 61
युवा व्यवहार आणि क्रीडा मंत्रालय
क्रीडा मंत्रालयाची पहिली मिशन ऑलिंपिक सेलची  पहिली बैठक दिल्लीबाहेर आयोजित
नवी दिल्ली, 22 जानेवारी 2023
केंद्रीय युवा व्यवहार आणि क्रीडा मंत्रालयाने  19 आणि 20 जानेवारी रोजी भुवनेश्वर, ओडिशा येथे सुरू असलेल्या हॉकी विश्वचषकाच्या पार्श्वभूमीवर आपली पहिली मिशन ऑलिंपिक सेलची बैठक, प्रथमच दिल्लीच्या बाहेर घेण्यात आली.
मिशन ऑलिंपिक सेलचे सदस्य भारताच्या ऑलिम्पिक कार्यक्रमाच्या मुख्य मुद्द्यांवर आणि टार्गेट ऑलिम्पिक पोडियम स्कीम  मधील खेळाडूंच्या प्रस्तावांवर चर्चा करण्यासाठी दर पंधरा दिवसांनी, भेटतात, ही पाक्षिक बैठक यावेळी भुवनेश्वर, ओडिशा येथे आयोजित करण्यात आली होती जिथे त्यांना भारतीय पुरुष हॉकी संघाचा वेल्स संघाविरुद्ध शेवटच्या गटातील सामना देखील पहावयास मिळाला.
खेळाडूंना प्रत्यक्ष खेळताना पहाण्याच्या या अनुभवाबद्दल बोलताना, माजी भारतीय लांब उडीपटू अंजू बॉबी जॉर्ज म्हणाली, "या संधीमुळे  आम्हाला त्यांना स्पर्धेत खेळत असताना पाहण्याची उत्तम संधी मिळाली त्यामुळे त्यांचे अधिक चांगल्या पद्धतीने मूल्यमापन करून त्यांना योग्य न्याय देऊन त्यातील अंतर भरून काढू, आणि पुढील बैठकीत या सर्व बाबींचा विचारविनिमय करणे आम्हाला शक्य होईल.मला शक्य असेल तेव्हा फक्त हॉकीच नव्हे तर इतर खेळांचेही बरेच सामने पाहायला आवडतील,त्यामुळे आम्हाला ही एक उत्तम संधी मिळाली.
भारतीय पुरुष आणि महिला हॉकी संघ हेच केवळ असे संघ आहेत, ज्यांना भारतीय क्रीडा प्राधिकरणाच्या  वार्षिक प्रशिक्षण आणि स्पर्धा  यासाठी 24 कोटी रुपयांचा निधी युवा व्यवहार आणि क्रीडा मंत्रालयाकडून  टॉप्स  या योजनेअंतर्गत निधी दिला जातो.R.Aghor/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
अर्थ मंत्रालय
जीएसटी परिषदेने विविध समित्या आणि मंत्रीगटांसमोर उपस्थित केलेले काही मुद्दे
वस्तू आणि सेवा परिषदेच्या आज नवी दिल्लीत झालेल्या ३१ व्या बैठकीत खालील मुद्दे समिती/ मंत्रिगटासमोर उपस्थित करण्याचा निर्णय घेण्यात आला.
१. लघु सेवा प्रदात्यांसाठी असलेल्या पर्यायी घटक योजनेला  मुदतवाढ द्यावी.त्यासाठी कराचा दर आणि जास्तीत कराची मर्यादा प्रस्तावित करावी- विधी समिती आणि फीटमेंट समिती.
२. लॉटरीवरील कारचा दर- राज्यांची समिती
३. जीएसटी कक्षेअंतर्गत सवलत दिल्या जाण्याची कमाल मर्यादा- एमएसएमई क्षेत्राचा मंत्रिगट
२. वस्तू आणि सेवा कर परिषदेच्या पुढच्या बैठकीत या मुद्द्यांवर चर्चा करण्यात येईल.
जलशक्ती मंत्रालय
जल जीवन अभियानाअंतर्गत 2021-22 मध्ये 40,009 कोटी रुपये वितरित
जलजीवन अभियानासाठीची तरतूद वाढवून 2022-23 साठी 60,000 कोटी
पंतप्रधान नरेंद्र मोदी यांनी 15 ऑगस्ट, 2019 रोजी जलजीवन अभियानाचा आरंभ केल्यापासून, आतापर्यंत 6 कोटींहून अधिक घरांना नळाने पाण्याची जोडणी पुरवण्यात आली
नवी दिल्ली, 31 मार्च 2022
चालू आर्थिक वर्ष 2021-22 यामध्ये राज्ये/केंद्रशासित प्रदेशांना केंद्रीय अनुदानाचा राज्याच्या हिश्श्यासह वापर करण्याच्या संदर्भातील कार्यक्षमतेनुसार घरोघरी नळाच्या पाण्याची जोडणी देण्यासाठी 40,000 कोटी रुपयांपेक्षा अधिक अनुदान देण्यात आले आहे.
जल जीवन अभियानांतर्गत 2022-23 साठी तरतूद केंद्र सरकारकडून वाढविण्यात आली असून 60,000 कोटी रुपये करण्यात आली आहे. यामुळे ‘हर घर जल’ या कार्यक्रमाचे महत्त्व अधोरेखित झाले आहे.पाणी हे सर्व विकास कामांच्या केंद्रस्थानी आहे आणि देशातील दुर्गम भागात राहणाऱ्या ग्रामीण लोकसंख्येची 'जीवन सुलभता ' सुनिश्चित करण्यासाठी पिण्याचे स्वच्छ पाणी पुरवणे,हे भविष्यातील विशाल कार्य ठरेल.
गेल्या दोन वर्षांत कोविड-19 महामारी आणि परिणामी टाळेबंदी यांचा व्यत्यय असूनही, जल जीवन अभियानाच्या अंमलबजावणीत लक्षणीय प्रगती झाली आहे आणि चालू आर्थिक वर्षात, 2.06 कोटींहून अधिक ग्रामीण कुटुंबांना नळ जोडणी करून देण्यात आली आहे.
15 ऑगस्ट 2019 रोजी जल जीवन अभियानाची घोषणा झाल्यापासून, आत्तापर्यंत 6 कोटींहून अधिक ग्रामीण भागातील कुटुंबांना नळाच्या पाण्याची जोडणी देण्यात आली आहे, त्यामुळे ग्रामीण भागात नळाने करण्यात येणाऱ्या पाणीपुरवठ्याचे प्रमाण 3. 23 कोटी  वरून 9.35 कोटी  पेक्षा अधिक झाले आहे. 2024 पर्यंत सर्व 6 लाख गावे “हर घर जल” होतील, हे सुनिश्चित करण्यासाठी, प्रत्येक ग्रामीण कुटुंबाला शुद्ध पिण्याच्या पाण्याची तरतूद करण्यासाठी हाती घेतलेल्या कामांचा हा ‘वेग आणि प्रमाण’ टिकून राहणे आवश्यक आहे.
महिलांना पाणी समिती आणि दक्षता समितीचा भाग करण्यात आले असून पाणी पुरवठा व्यवस्थेचे नियोजन, देखभाल, संचालन आणि व्यवस्थापन याची जबाबदारी सोपवण्यात आली आहे. आजपर्यंत अशा 4.78 लाख पाणी समितींची स्थापना करण्यात आली आहे आणि 3.91 लाखाहून अधिक ग्राम कृती आराखडे विकसित करण्यात आले आहेत.
S.Kulkarni/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
कृषी मंत्रालय
रब्बी हंगाम 2020-21 मध्ये डाळी, तेलबिया आणि गहू खरेदी जोरात सुरु
2,682 कोटी रुपयांच्या डाळी आणि तेलबिया खरेदीचा 3.25 लाखांहून अधिक शेतकऱ्यांना फायदा
उन्हाळी पिकांच्या पेरणी क्षेत्रात लक्षणीय वाढ
नवी दिल्ली, 5 मे 2020
रब्बी हंगाम 2020-21 मध्ये 2 मे 2020 पर्यंत 2,682 कोटी रुपये किंमतीच्या एमएसपी मुल्यानुसार 2,61,565 मेट्रिक टन डाळी आणि 3,17,473 मेट्रिक टन तेलबियांची खरेदी झाली असून 3,25,565 शेतकऱ्यांना याचा लाभ झाला आहे. यापैकी, 14,859 मेट्रिक टन डाळी आणि 6706 मेट्रिक टन तेलबियांची खरेदी 1 आणि 2 मे रोजी मध्यप्रदेश, महाराष्ट्र, कर्नाटक, राजस्थान, उत्तरप्रदेश आणि हरयाणा या राज्यांमध्ये झाली.
त्याशिवाय, रब्बी पणन हंगाम 2020-21 मध्ये एफसीआयमध्ये 1,87,97,767 मेट्रिक टन गहू दाखल झाला, त्यापैकी 1,81,36,180 मेट्रिक टन गव्हाची खरेदी करण्यात आली.
दरम्यान, उन्हाळी पिकांचे पेरणी क्षेत्र खालीलप्रमाणे आहे:
तांदूळ: मागील वर्षीच्या उन्हाळी तांदळाच्या 25.26 लाख हेक्टर पेरणी क्षेत्राशी तुलना करता यावर्षी या क्षेत्रात वाढ होऊन ते अंदाजे 34.80 लाख हेक्टर झाले आहे.
डाळी: गेल्या वर्षीच्या तुलनेत यावर्षी सुमारे 8.77 लाख हेक्टर क्षेत्रावर डाळींची पेरणी केली असून गेल्यावर्षी याच हंगामात 5.44 लाख हेक्टरवर डाळींची पेरणी करण्यात आली होती.
तृणधान्ये: मागील वर्षीच्या तृणधान्यांच्या 5.49 लाख हेक्टर पेरणी क्षेत्राशी तुलना करता यावर्षी या क्षेत्रात वाढ होऊन ते अंदाजे 9.12 लाख हेक्टर झाले आहे.
तेलबिया: यावर्षी सुमारे 8.87 लाख हेक्टर क्षेत्रावर तेलबियांची पेरणी करण्यात आली असून गेल्यावर्षी याच हंगामात 7.00 लाख हेक्टर क्षेत्रावर तेलबियांची पेरणी केली होती.
कोविड-19 साथीच्या आजारामुळे लागू केलेल्या लॉकडाऊन कालवधीत शेतकरी आणि शेतीच्या कामांना सुविधा पुरविण्यासाठी भारत सरकारचा, कृषी, सहकार आणि शेतकरी कल्याण विभाग अनेक उपाययोजना राबवीत आहे. 24 मार्च 2020 पासून सुरु झालेल्या लॉकडाऊन कालावधीत प्रधानमंत्री किसान सन्मान निधी  योजनेंतर्गत सुमारे 9.06 कोटी शेतकरी कुटुंबांना लाभ मिळाला असून आतापर्यंत 18,134 कोटी रुपये वितरीत केले आहेत.
संरक्षण मंत्रालय
भारतीय लष्कराच्या कोअर ऑफ आर्मी एअर डिफेन्सने आपला 30 वा स्थापना दिवस केला साजरा
पुणे, 10 जानेवारी 2023
भारतीय लष्कराच्या , कोअर ऑफ एअर डिफेन्स दलाने आज आपला 30 वा स्थापना दिवस साजरा केला. या दलाचे घोषवाक्य,'आकाशे शत्रुं जाही' म्हणजे ‘शत्रूचा हवेतच नाश’ या प्रेरणेवर आधारित आहे. शानदार भूतकाळ आणि अधिक उज्ज्वल भवितव्याचा निश्चय करत, हा दिवस साजरा केला गेला.
भारतीय लष्कराच्या हवाई संरक्षण दलाच्या स्थापनेचा इतिहास 1939 सालचा, म्हणजे स्वातंत्र्यपूर्व ब्रिटिश काळातला आहे. दुसऱ्या महायुद्धाच्या दरम्यान, जपानी वायू सेनेचा सामना करण्यासाठी भारतात, लष्कराच्या लढावू विमाने प्रतिबंधक तुकड्या स्थापन करण्यात आल्या होत्या. मात्र, 15 सप्टेंबर 1940 रोजी, लष्कराच्या लढावू विमान रोधी पहिल्या केंद्राची सुरुवात, मुंबईत कुलाबा इथे झाली, त्यादिवशी औपचारिकरित्या, ह्या दलाची सुरुवात झाली. आणि जानेवारी 1941ला कराची इथे त्याला पूर्णत्व मिळाले. स्वातंत्र्यानंतर, ही तुकडी लष्कराच्या तोफखाना रेजिमेंटचा भाग म्हणून कायम राहिली मात्र, 10 जानेवारी 1994 रोजी, तिला स्वतंत्र शाखा म्हणून अस्तित्वात आणले गेले. यामुळे, भारतीय लष्करातील महत्वाच्या कारवाया आणि अत्याधुनिक तंत्रज्ञानाने युक्त लढाऊ पाठबळ देणारे दल म्हणून या विभागाला वेगळे अस्तित्व आणि व्याप्ती मिळाली.
लष्करी हवाई सुरक्षा दलाचे परिवर्तन, आधुनिकीकरण आणि अद्यायवतीकरण अशा दुहेरी मार्गावर चालू आहे. यामध्ये नवीन अत्याधुनिक शस्त्रास्त्र प्रणालींचा समावेश तसेच विद्यमान प्रणालींमध्ये गुणात्मक सुधारणा याचा समावेश आहे.
आज, हे दल, आधुनिक आणि तांत्रिकदृष्ट्या सक्षम होण्याच्या महत्त्वपूर्ण टप्प्यावर आहे. यावेळी बोलताना, दक्षिण विभागाचे प्रमुख लेफ्टनंट जनरल ए के सिंह, एव्हीएसएम, वायएसएम, एसएम, व्हीएसएम, यांनी हवाई संरक्षण योद्धांची त्यांच्या अतुलनीय कटीबद्धतेबद्दल आणि समर्पणाबद्दल प्रशंसा केली. त्यांना सर्व क्षेत्रात उत्कृष्टतेसाठी आणखी प्रयत्नशील राहण्याचे आवाहन केले. या दलाच्या आधुनिकीकरणाचा कार्यक्रम योग्य मार्गाने सुरू असून भारतीय सैन्याच्या एकूण क्षमता वाढविण्यासाठी हे दल एक महत्त्वपूर्ण सक्षम लढाऊ दल म्हणून सिद्ध होणार आहे, असेही ए. के. सिंह म्हणाले.
या दलाचा गौरवास्पद इतिहास असंख्य सन्मान आणि पुरस्कारांनी सुशोभित आहे . यात चार बॅटल ऑनर, चार मिलिटरी क्रॉस, ब्रिटिश साम्राज्याचे च्या दोन ऑर्डर, ब्रिटिश साम्राज्यकाळात मिळालेले एक पदक, सात भारतीय विशिष्ट सेवा पदके आणि दोन अशोक चक्रे यांचा विशेषत्वाने उल्लेख करायला हवा.PIB Pune | M.Iyengar/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
कौशल्य विकास आणि उद्यमशीलता मंत्रालय
केंद्रीय कौशल्य विकास राज्यमंत्री राजीव चंद्रशेखर उद्या जम्मू-काश्मीरला भेट देणार
केंद्रीय उद्योजकता आणि कौशल्य विकास तसेच इलेक्ट्रॉनिक्स आणि माहिती तंत्रज्ञान राज्यमंत्री राजीव चंद्रशेखर उद्या जम्मू आणि काश्मीरच्या दोन दिवसीय दौऱ्यावर जाणार असून या दरम्यान ते कौशल्य, नवोन्मेश आणि उद्योजकता क्षेत्रातल्या घडामोडी व्यापक करण्याच्या दृष्टीने राज्य सरकारी अधिकारी, विद्यार्थी आणि इतर भागधारकांशी संवाद साधतील.
यावेळी राजीव चंद्रशेखर हे मुमकीन, उज्ज्वला, आप की जमीन, आप की निगरानी योजना आदी सरकारी योजनांच्या प्रमुख लाभार्थ्यांना भेटणार आहेत.
ते चंदरकोट येथील शासकीय पॉलिटेक्निक कॉलेज मध्ये विद्यार्थी आणि कर्मचारी यांच्याशी संवाद साधतील, तसेच त्यांनी बनवलेल्या उत्पादनांचे प्रदर्शन करणाऱ्या स्टॉलला भेट देतील. विविध कंपन्यांमध्ये कुशल तरुणांच्या नियुक्तीसाठी मंत्री, रोजगार मेळ्याचे ते उद्घाटन करणार आहेत.
यानंतर चंद्रशेखर पटनीटॉपला रवाना होतील जिथे ते पंचायती राज संस्थांच्या प्रतिनिधींव्यतिरिक्त हॉटेल व्यावसायिक, युवा आणि टुरिझम क्लबच्या सदस्यांशी संवाद साधतील. जम्मूमध्ये, मंत्री प्रादेशिक कौशल्य विकास आणि उद्योजकता संचालनालय आणि राष्ट्रीय कौशल्य प्रशिक्षण संस्था यांच्या प्रशिक्षणार्थी आणि अधिकार्यांशी संवाद साधतील त्याचबरोबर उपलब्ध संसाधने आणि स्थानिक लोकांच्या आकांक्षा लक्षात घेऊन जिल्ह्यांमध्ये कौशल्य विकासासंबंधी होणाऱ्या प्रयत्नांवर देखील चर्चा करतील.
माहिती आणि प्रसारण मंत्रालय
माहिती आणि प्रसारण राज्यमंत्री एल. मुरुगन दोन दिवसांच्या कर्नाटक दौऱ्यावर
बंगळुरु, 28 ऑगस्ट 2021
भारतीय स्वातंत्र्याच्या 75 वर्षां निमित्त साजरा होत असलेल्या 'स्वातंत्र्याचा अमृत महोत्सव'चा एक भाग म्हणून उद्या दुपारी मैसूर येथील आकाशवाणी परिसरात, कर्नाटकच्या प्रादेशिक लोकसंपर्क विभागाच्या वतीने आयोजित 3 दिवसीय छायाचित्र प्रदर्शनाचे उद्घाटन माहिती आणि प्रसारण राज्यमंत्री श्री. एल. मुरुगन यांच्या हस्ते होणार आहे.
यानंतर मंत्री “नादालय” या आकाशवाणी, मैसूर येथील संगीत क्षेत्रातील दिग्गजांच्या छायाचित्रांचे दालनाला भेट देतील.
आकाशवाणीला भेट देण्यापूर्वी, ते सकाळी सुत्तूर मठाचे ए परम पूज्य जगद्गुरु डॉ. शिवरात्री राजेंद्र महास्वामीजी यांच्या 106 व्या जयंती उत्सवात भाग घेतील, त्यानंतर ते मैसूर येथील जेएसएस कला, वाणिज्य आणि विज्ञान महाविद्यालयातील कम्युनिटी रेडिओ केंद्राचे उद्घाटन करतील.Jaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
अंतराळ विभाग
यावर्षी ऑक्टोबरमध्ये दुबई येथे होणाऱ्या वर्ल्ड एक्स्पोमध्ये भारताच्या अंतराळ शक्तीचे महत्त्व दिसून येईल - डॉ. जितेंद्र सिंह
केंद्रिय ईशान्य प्रदेश विकास राज्यमंत्री  पंतप्रधान कार्यालय, कार्मिक सार्वजनिक तक्रारी, निवृत्ती वेतन, अणू ऊर्जा आणि अंतराळ राज्यमंत्री डॉ. जितेंद्र सिंह आज म्हणाले की, मोदींच्या नव भारताने त्याच्या अंतराळ शक्तींमुळे एक उंची गाठली आहे, ज्यामुळे जगातील अग्रभागी असलेल्या सदस्यांमध्ये स्थान प्राप्त करता आले आहे.
वरीष्ठ सरकारी अधिकारी आणि फेडरेशन ऑफ इंडियन चेंबर ऑफ कॉमर्स अँड इंडस्ट्री  येथील सदस्यांसह झालेल्या बैठकीदरम्यान संबोधित करताना डॉ. जितेंद्र सिंह यांनी दुबई येथील आगामी वर्ल्ड एक्स्पोबद्दल, जेथे भारतीय अवकाश संशोधन संस्था  आणि अंतराळ विभागाच्या कामगिरीचे प्रदर्शन करण्यासाठी एक विशेष विभाग देण्यात आला आहे, त्याबद्दल माहिती दिली. डॉ. जितेंद्र सिंह म्हणाले, हे पंतप्रधान नरेंद्र मोदी यांचे स्वप्न होते, ज्याने अंतराळ क्षेत्रातील भारताची क्षमता दाखवून दिली आणि इतिहास रचला आहे.
मोदींच्या नेतृत्त्वाखाली भारत हा जागतिक पातळीवर एक प्रमुख राष्ट्र म्हणून उदयास येत आहे, डॉ. जितेंद्र सिंह म्हणाले, ही एक अभिमानाची गोष्ट आहे की, भारताच्या अंतराळासंदर्भातील असलेल्या विलक्षण क्षमतांमुळेच त्याच्या प्रगतीच्या दिशेने जात असताना मोठ्या प्रमाणात योगदान दिले जाईल. ते म्हणाले की, जगाला आजही चांद्रयान, मंगळ मोहीम आणि आगामी गगनयान याबद्दल आकर्षण आहे.
डॉ. जितेंद्र सिंह म्हणाले, पायाभूत सुविधांच्या विकासाच्या विविध क्षेत्रांमध्ये तसेच सामान्य नागरिकांचे जीवनमान सुलभ करण्यासाठी, मागील सात वर्षांमध्ये अवकाश तंत्रज्ञानामध्ये वापरात येत असलेल्या विविध बाबींना उपयोगात आणण्यात आले आहे. अंतराळ आणि उपग्रह तंत्रज्ञान हे आज रेल्वे, रस्ते आणि पूल उभारणी, कृषी विषयक क्षेत्र, गृह, टेलि-मेडिसीन  इत्यादी व्यतिरिक्त आपत्ती व्यवस्थापन आणि हवामानाचा अचूक अंदाज यामध्येही वापरले जात आहे, त्यांनी नमूद केले.
निती आयोग
अटल नवोन्मेष मिशन आणि विज्ञान प्रसार यांनी केली, अटल टिंकरिंग लॅब व एंगेज विथ सायन्सच्या भागीदारीची घोषणा
नीती आयोगाचा पथदर्शी उपक्रम अटल नवोन्मेष मिशनने सोमवारी विज्ञान प्रसार, विज्ञान आणि तंत्रज्ञान विभाग, भारत सरकारची स्वायत्त संस्थेच्या अद्वितीय अंतरउपक्रमांसाठीचं व्यासपीठ एंगेज विथ सायन्स सोबत अटल टिंकरींग लॅबच्या भागीदारीची घोषणा केली.
या भागीदारी अंतर्गत एंगेज विथ सायन्स अटल टिंकरींग लॅबची सुविधा असलेल्या 9200+ शाळांचे विद्यार्थी, शिक्षक आणि मुख्याध्यापकांना आपल्या कायमस्वरूपी उपक्रमात सहभागी करुन घेईल. या उपक्रमात केलेल्या विविध प्रकल्पाचे गुण विद्यार्थ्यांच्या नावावर जमा केले जातील. त्यानुसार प्रशस्तीपत्र आणि प्रोत्साहनपर बक्षीस देऊन विद्यार्थी आणि शिक्षकांना STEM मधील माहिती वापरण्यास प्रेरित केले जाईल.
भारतातील 'एक दशलक्ष मुलांना बाल संशोधक' म्हणून तयार करण्याच्या दृष्टिकोनातून, अटल टिंकरींग लॅबच्या माध्यमातून देशभरात 9200+ शाळा सुरू करण्यात आल्या. अटल टिंकरींग लॅबचा मुख्य उद्देश, लहान मुलांमध्ये उत्सुकता, सर्जनशीलता आणि कल्पनाशक्ती वाढविण्यासोबतच, रचनात्मक मानसिकता, संगणकीय विचारशक्ती, शिकण्याच्या नव्या पद्धतींशी जुळवून घेणे, हे संस्कार देणे, हा आहे.
अटल टिंकरिंग लॅब ही अशी जागा आहे जिथे युवा मनांना आपल्या कल्पनांना आकार देण्याची संधी मिळते आणि स्वतःच अनेक गोष्टी करुन बघत कौशल्ये शिकता येतात. युवा विद्यार्थ्यांना विविध उपकरणे हाताळण्याची संधी मिळते. त्यातून त्यांना स्टेम म्हणजे विज्ञान, तंत्रज्ञान, अभियांत्रिकी आणि गणित या चार संकल्पना समजून घेण्यात मोठी मदत मिळते.
या समन्वयाचे स्वागत करतांना या अटल नवोन्मेष मिशनचे संचालक डॉ चिंतन वैष्णव म्हणाले, "एआयएम आणि विज्ञान प्रसार यांच्यातील हे एकत्रीकरण दोन्ही संस्थांसाठी एक उत्तम संधी आहे. कारण आपल्या जुन्या शैक्षणिक पद्धतींना पुनरुज्जीवित आणि अद्ययावत करत आधुनिक तंत्रज्ञानाशी सुसंगत ठेवता येतील. तसेच 'एंगेज विथ सायन्स' या कार्यक्रमाअंतर्गत अटल टिंकरिंग लॅब मुळे स्टेमची कार्यसंस्कृती जोपासली जायला मदत होईल. यातून युवा मनांना प्रयोगशील शिक्षण घेण्याची संधी मिळेल आणि यात, संशोधन, नवोन्मेष,आणि समन्वय आधारित-समस्या निराकरण यावर भर देत अधिकाधिक परिणामकारकता साध्य करण्याचा प्रयत्न केला जाईल.
'एंगेज विथ सायन्स'हा इंडिया सायन्स या ओटीटी चॅनेल प्रोजेक्ट चा भाग असून त्याचे उद्दिष्ट स्टेम व्हिडीओ कंटेंट इंडिया सायन्स वर , जाहीर आणि लोकप्रिय करणे हे आहे. हे देशाचे स्वतःचे स्टेम ओटीटी चॅनेल आहे.
EWS अंतर्गत, 10000 पेक्षा अधिक शाळा नोंदवण्यात आल्या असून, यावर अनेक उपक्रम आधीपासूनच सुरु आहेत. यात शाळांचे मुख्याध्यापक, शिक्षक आणि विद्यार्थ्यांसाठी विशेषत कार्यक्रम असंतात. सध्या EWS उपक्रम इंग्रजी आणि हिंदी भाषेतून उपलब्ध आहेत. लवकरच इतर प्रादेशिक भाषांमधूनही त्यांचा विस्तार होणार आहे.
यावेळी बोलतांना विज्ञान प्रसार संस्थेचे संचालक डॉ नकुल पराशर म्हणाले, आज अत्यंत प्रभावी असलेल्या स्टेम कंटेंट चे विद्यार्थी/ग्राहकांच्या आंतरउपक्रमांच्या अपेक्षा आहेत. त्यांना केवळ उपक्रम बघायचे नसतात तर त्यात सहभागी व्हायचे असते. इंडिया सायन्स ओटीटी चॅनेलवरुन 'एंगेज विथ सायन्स' हा उपक्रम सुरु करत विज्ञान प्रसार हे देशातील पहिलेच संवादात्मक ओटीटी चॅनेल होणार आहे. अटल टिकरिंग लॅब शी केलेल्या भागीदारीमुळे शाळांना देखील स्टेम कंटेंट मधील विषयांचे विविध प्रभाव निर्माण करणे, ते आत्मसात करणे आणि आंतरउपक्रम करण्यासाठी प्रोत्साहन मिळणार आहे.”
या कार्यक्रमाला सुप्रसिद्ध अभिनेता आणि 'एंगेज विथ सायन्स' चे सदिच्छादूत शरमन जोशी देखील उपस्थित होते.